TASCO มั่นใจปีนี้กำไร-ยอดขายทำนิวไฮ หลังความต้องการใช้ยางมะตอยสูงขึ้น
TASCO มั่นใจปีนี้กำไร-ยอดขายทำนิวไฮ รับปัจจัยหนุนความต้องการใช้ยางมะตอยปรับตัวสูงขึ้น หลังรัฐฯ เดินหน้าลงทุนระบบขนส่งและโลจิสติกส์
28 พ.ค. 2558

นายชัยวัฒน์ ศรีวรรณวัฒน์ กรรมการผู้จัดการ และนายโก๊ะ ไล้ ฮวด รองกรรมการผู้จัดการ-บัญชีและการเงิน บริษัท ทิปโก้แอสฟัลท์ จำกัด (มหาชน) หรือ TASCO ได้ร่วมให้ข้อมูลกับนักวิเคราะห์หลักทรัพย์ในโอกาสเข้าพบเพื่อรับฟังแผนงานในปี 58 โดยให้ความมั่นใจแนวโน้มกำไรและยอดขายปีนี้จะทำสถิติสูงสุดใหม่ เนื่องจากได้รับปัจจัยหนุนจากความต้องการใช้ยางมะตอยในประเทศ และในภูมิภาคเอเชียที่ปรับตัวสูง หลังรัฐบาลประกาศเดินหน้าลงทุนระบบขนส่งและโลจิสติกส์
นอกจากนี้ ในเวลา 9.00 น.ของวันที่ 4 มิ.ย. บริษัทเตรียมเข้าร่วมกิจกรรม Opportunity Day เพื่อให้ข้อมูลกับนักลงทุน ณ อาคารตลาดหลักทรัพย์แห่งประเทศไทยด้วย
 